|  |  |  |  |
| --- | --- | --- | --- |
| Hajdúszoboszló Város ÖnkormányzataJogi, Igazgatási és Ügyrendi Bizottsága4200 Hajdúszoboszló, Hősök tere l. www.hajduszoboszlo.eu | | | …………………………  sorszám |
| Ügyiratszám: HSZ/32860/2023  A 2023. 11. 23-i  képviselő-testületi ülés  jegyzőkönyvének melléklete | Ügyintéző: | dr. Morvai Gábor jegyző | |
| Törvényességi ellenőrzést végezte (jegyző/aljegyző kézjegye): |  | |
| Megtárgyalja (bizottságok megnevezése): | Jogi, Igazgatási és Ügyrendi Bizottság | |
| Döntés jellege: | minősített többség (SZMSZ 3. melléklet 2. pontja) | |

**E L Ő T E R J E S Z T É S**

**a polgármester 2023. évi jutalmazásáról**

**Tisztelt Képviselő-testület!**

Hajdúszoboszló Város Önkormányzata Képviselő-testületének az önkormányzat szervezeti és működési szabályzatáról szóló 18/2019. (XI. 7.) önkormányzati rendelete 23. § (3) bekezdése értelmében a polgármester illetményének emelésére, jutalmazására a Jogi, Igazgatási és Ügyrendi Bizottság tehet javaslatot. A közszolgálati tisztviselőkről szóló 2011. évi CXCIX. törvény 225/H. § (1) bekezdése szerint a képviselő-testület határozatával jutalmat állapíthat meg a polgármesternek meghatározott időszakban végzett munkája értékelése alapján. A jutalom évi mértéke nem haladhatja meg a polgármestert megillető illetmény hathavi összegét. A 176/2003. (XII. 18.) Képviselő-testületi határozat 2. pontja a jutalmazáshoz kapcsolódó értékelési kritériumként „az éves, illetve féléves költségvetési beszámoló (zárszámadás) elfogadását” rögzítette. Polgármester úr mind az önkormányzati feladatok ellátása, mind a város fejlesztése terén folyamatosan tudása legjavát nyújtva látta el feladatait az idei évben, a város gazdálkodása kiegyensúlyozott volt, a költségvetés, a zárszámadás és a féléves beszámoló is határidőben elfogadásra került, ezért a Bizottság javasolja, hogy a Képviselő-testület Czeglédi Gyula polgármestert 2023. évi munkájának elismeréseként 6 havi illetményének megfelelő összegű jutalomban részesítse. Hajdúszoboszlón a polgármester egy havi illetménye – a Magyarország helyi önkormányzatairól szóló 2011. évi CLXXXIX. törvény 71. § (4) bekezdés f) pontja alapján – bruttó 975.000.-Ft. A jutalom kifizetése az önkormányzat 2023. évi költségvetéséről szóló 7/2023. (II. 23.) önkormányzati rendelet 8/b. melléklet 3/ÖK sora terhére biztosított.

Határozati javaslat:

***„Hajdúszoboszló Város Önkormányzata Képviselő-testületének…/2023. (XI. 23.) határozata***

***Hajdúszoboszló Város Önkormányzatának Képviselő-testülete a közszolgálati tisztviselőkről szóló 2011. évi CXCIX. törvény 225/H. § (1) bekezdésében foglalt felhatalmazás alapján, a Jogi, Igazgatási és Ügyrendi Bizottság javaslatára úgy határoz, hogy hathavi alapilletményének megfelelő összegű jutalomban részesíti Czeglédi Gyula polgármestert a 2023. évben végzett eredményes munkájáért. A jutalom kifizetésének forrása a 7/2023. (II. 23.) önkormányzati rendelet 8/b. melléklet 3/ÖK sora.***

***Felkéri a jegyzőt a szükséges intézkedések megtételére.***

***Felelős: jegyző***

***Határidő: 2023. november 30.”***

Hajdúszoboszló, 2023. november 23.

Kocsis Róbert s. k.

bizottsági elnök